Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10767

7. fejezet Repülőgép távközlési és navigációs berendezések 7.1 Távközlési berendezés 7.1.1 A műszerrepülési szabályok szerint vagy éjszaka üzemeltetett repülőgépet szereljék fel rádióberendezéssel. Ez a berendezés a meghatározott frekvenciákon alkalmas legyen kétoldalú rádióösszeköttetés fenntartására az illetékes hatóság által előírt légiforgalmi állomásokkal. Megjegyzés: A 7.1.1 pont előírásai teljesítettnek tekinthetők, ha az útvonalon szokásos hullámterjedési viszonyok között a repülőgép képes az itt meghatározott távközlési összeköttetések fenntartására. 7.1.2 Amikor a 7.1.1 előírásának teljesítése érdekében egynél több berendezést szerelnek fel, azok egymástól függetlenül működjenek úgy, hogy az egyik berendezés meghibásodása ne okozza bármely másik berendezés meghibásodását. 7.1.3 A látvarepülési szabályok szerint, de ellenőrzött repülésként üzemeltetett repülőgépet az illetékes hatóság mentesítő engedélyének hiányában szereljenek fel rádió-berendezéssel, amely a repülés végrehajtása alatt a meghatározott frekvenciákon bármikor alkalmas kétoldalú rádió-összeköttetés fenntartására az illetékes hatóság által kijelölt légiforgalmi állomásokkal. 7.1.4 Azt a repülőgépet, amelyet olyan repülés végrehajtására vesznek igénybe, amelyre a 6.3.3 vagy 6.4 pontok előírásai vonatkoznak, hacsak az illetékes hatóság nem ad mentesítő engedélyt, szereljenek fel rádió-berendezéssel, amely a repülés végrehajtása alatt a meghatározott frekvenciákon bármikor alkalmas kétoldalú rádió-összeköttetés fenntartására az illetékes hatóság által kijelölt légiforgalmi állomásokkal. 7.1.5 A 7.1.1–7.1.4 pontok alapján előírt rádió berendezés képes legyen rádió összeköttetés fenntartására a 121.5 Mhz-es légiközlekedési vészfrekvencián. 7.2 Navigációs berendezés 7.2.1 A repülőgépet szereljék fel olyan navigációs berendezéssel, amelynek segítségével az képes:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes